7 идым

7 идым (7 сентябрь) — григориан кечышот почеш идалыкын 250-ше (кужемдыме ийлаште — 251-ше) кечыже. Идалык пытыме марте 115 кече кодеш.

 Пайрем да памятный дате-влак 

 Лӱмгече 
Идым тылзын шымше кечынже Владимир да Иван-влакын лӱмкечышт.

 Событий-влак 
Тугак ончо: :Категорий:Идым тылзын 1 кечысе событий-влак
 1812 ий — Бородино кредалмаш лийын. Руш войска-влак Наполеонын армийжылан кугу эҥгекым конденыт. 
 1923 ий — калык-влак кокласе ушемын уголовный полицийжым почмо. Шукынжо тиде организацийым ИНТЕРПОЛ лӱм дене палат.
 1928 ий — Совет Ушемын Йошкар Знамя Паша орденым кучыкташ тӱҥалме нерген кӱштыкым лукмо.
 1945 ий — сеҥалтше Берлиныште Совет Ушемын, США-н, Францийын да Великобританийын парадышт эртен. 
 1922 ий — Марий Эл Республикын плановый органжым почыныт.

 Шочыныт 
Тугак ончо: :Категорий:Идым тылзын 1 кечынже шочшо-влак
 1936 — Семён Николаев, марий серызе, почеламутчо, кусарыше, СССР Серызе-влак ушемын йыжъеҥже (1967), Олык Ипай лӱмеш Марий комсомол премийын лауреатше (1970), МССР-ысе С.Г. Чавайн лӱмеш Кугыжаныш премийын лауреатше (1991), Марий Эл Республикын Калык почеламутчыжо (1996).
 1942 — Николай Васильевич Абрамов, шанче-биолог, Марий Элын сулло шанче пашаеҥже. Волжск кундем Кӱшыл Азъялыште шочын. Тудат Марий кугыжаныш университетым тунем лектын да тыштак пашам ышташ тӱҥалын, но 1972-шо ийыште, университетым почмек, тушко куснен. 9 ий шанче паша шотышто проректорланат тыршен. Марий кундемысе кушкыл-влакым шымлымаште кугу специлаистлан шотлалтеш. 100 наре шанче пашан авторжо, кудо кокла гыч «Марий Эл Республикын Йошкар Книгажым» палемдаш лиеш. Биологий шанче доктор лийын. 
 1950 — Виталий Николаевич Иванов, кугыжаныш пашаеҥ. Волжск кундемыште шочын. 1992-шо ий гыч тудо кугыжаныш комитетыште вуйлатышылан тыршен, пытартыш жапыште республикысе тариф службын вуйлатышыжлан пашам ышта.
 1959 — Юрий Байгуза, марий серызе, почеламутчо, кусарыше, драматург, Россий Серызе-влак ушемын йыжъенже (1998).
 1991 — Алёна Пронина, спортсменка. Йошкар-Олаште шочын. Шукыштлан тиде самырык спортсменкын лӱмжӧ палыме лийын шуктен. Молан манаш гын, 17 ияш годымжо  гимнастика дене спорт мастер лӱмым  сулен.

 Коленыт 
Тугак ончо: :Категорий:Идым тылзын 1 кечынже колышо-влак
 1991 — Давлет Исламов, марий серызе, почеламутчо, журналист, СССР Серызе-влак ушемын йыжъеҥже (1977).

 Калык пале 
Титын кечыже. Тит - апостол лийын. Тошто калык тудым чот пагален. Тиде кечын лышташ чот велеш, а чодыраште поҥго ешаралтеш - маныныт. Сандене кажне ешын ӱстелыштыже поҥго кочкыш лийын: шӱр, когыль…

Категорий:7 идым